
	REPUBLIKA HRVATSKA

	ISTARSKA ŽUPANIJA

	GRAD POREČ-PARENZO

CITTÀ DI POREČ-PARENZO

	Gradsko vijeće 

	KLASA:
	

	URBROJ:
	

	Poreč-Parenzo,    
	 


Na temelju članka 7. stavka 3. Odluke o osnivanju Savjeta mladih Grada Poreča -Parenzo („Službeni glasnik Grada Poreča - Parenzo“ broj 22/25 i 9/26)  i članka 41. Statuta Grada Poreča - Parenzo („Službeni glasnik Grada Poreča - Parenzo“ broj 2/13, 10/18, 2/21 i 12/24), Gradsko vijeće Grada Poreča - Parenzo je, na sjednici održanoj …2026. godine, donijelo sljedeću 
ODLUKU

o izboru članova Savjeta mladih Grada Poreča-Parenzo

Članak 1.
               Za članove Savjeta mladih Grada Poreča-Parenzo, izabrani su: 

1. Luca Elio Stanissa, član,  
2. Erik Todorović, član,  
3. Antonio Akilić, član,  
4. Klara Pauletić, članica,  
5. Edi Opatić, član.  
Članak 2.

                Ova Odluka stupa na snagu osmoga dana od dana objave u  „Službenom glasniku Grada Poreča - Parenzo“.

PREDSJEDNIK
GRADSKOG VIJEĆA
                                                                                                           Elio Štifanić
DOSTAVITI:
1. Upravni odjel za društvene djelatnosti, ovdje,

2. Komisija za izbor i imenovanja, KLASA: 024-01/25-02/46

3. Pismohrana, ovdje.
Obrazloženje

Pravna osnova za donošenje Odluke:

Pravna osnova za donošenje predložene Odluke su: Odluka o osnivanju Savjeta mladih Grada Poreča („Službeni glasnik Grada Poreča-Parenzo“ broj 22/25 i 9/26) i Statut Grada Poreča-Parenzo  („Službeni glasnik Grada Poreča-Parenzo“ broj 2/13, 10/18, 2/21 i 12/24). 

Člankom 7. stavak 3. Odluke o osnivanju Savjeta mladih Grada Poreča-Parenzo određeno je da Gradsko vijeće na prvoj sjednici nakon objave popisa važećih kandidatura raspravlja izvješće o provjeri formalnih uvjeta i s popisa važećih kandidatura javnim glasovanjem bira članove Savjeta mladih, na način i po postupku propisanim Poslovnikom o radu Gradskog vijeća Grada Poreča-Parenzo. 
Člankom 41. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, obavlja i druge poslove koji su mu stavljeni u djelokrug zakonom i ovim Statutom.  

Ocjena stanja:

Zakonom o savjetima mladih određeno je da jedinice lokalne samouprave osnivaju savjete mladih kao savjetodavna tijela, koja promiču i zagovaraju prava, potrebe i interese mladih na lokalnoj razini. Savjet mladih osnivaju, te njihove članove biraju, predstavnička tijela jedinica lokalne samouprave. Na temelju Zakona o savjetima mladih jedinice lokalne samouprave bile su dužne donijeti vlastite odluke o osnivanju savjeta mladih, a donose ih predstavnička tijela. 

Gradsko vijeće Grada Poreča-Parenzo donijelo je Odluku o osnivanju Savjeta mladih Grada Poreča-Parenzo na sjednici održanoj 27.11.2025. godine. Odlukom su uređena pitanja vezana uz Savjet mladih, pa i postupak izbora članova Savjeta mladih. Savjet mladih Grada Poreča-Parenzo ima 5 članova.
Postupak izbora počinje objavom Javnog poziva za isticanje kandidatura za članove Savjeta mladih, kojeg objavljuje Gradsko vijeće Grada Poreča-Parenzo. Kandidature za članove Savjeta mladih, temeljem Javnog poziva za isticanje kandidatura, ističu udruge koje su sukladno statutu ciljno i prema djelatnostima opredijeljene za rad s mladima i za mlade sa sjedištem na području Grada Poreča-Parenzo, udruge nacionalnih manjina, učenička vijeća srednjih škola s područja Grada Poreča-Parenzo, pomladci političkih stranaka, sindikalnih ili strukovnih organizacija u Republici Hrvatskoj i neformalne skupine mladih.
Nakon zaprimanja kandidatura za članove Savjeta mladih, Komisija za izbor i imenovanja Gradskog vijeća obavlja provjeru formalnih uvjeta prijavljenih kandidata i u roku od 15 dana od isteka roka za podnošenje prijava sastavlja izvješće o provjeri formalnih uvjeta te utvrđuje popis važećih kandidatura. Izvješće o provjeri formalnih uvjeta i popis važećih kandidatura dostavljaju se Gradskom vijeću i objavljuju na internetskim stanicama i oglasnoj ploči Grada Poreča-Parenzo. Gradsko vijeće na prvoj sjednici nakon objave popisa važećih kandidatura raspravlja izvješće o provjeri formalnih uvjeta i s popisa važećih kandidatura javnim glasovanjem bira članove Savjeta mladih, na način i po postupku propisanim Poslovnikom o radu Gradskog vijeća Grada Poreča-Parenzo. 
Slijedom navedenog, a nakon provedbe postupka izbora javnim glasovanjem i utvrđivanja rezultata izbora, predlaže se Gradskom vijeću da donese Odluku o izboru članova Savjeta mladih Grada Poreča-Parenzo. Rezultati izbora za članove Savjeta mladih objavljuju se na internetskim stanicama i oglasnoj ploči Grada Poreča-Parenzo.
Osnovna pitanja koja treba urediti Odlukom:

Odlukom o izboru članova Savjeta mladih Grada Poreča-Parenzo utvrđuju se rezultati izbora za članove Savjeta mladih Grada Poreča-Parenzo, sukladno Odluci o osnivanju Savjeta mladih Grada Poreča-Parenzo.
Cilj donošenja Odluke:

Cilj donošenja Odluke o izboru članova Savjeta mladih Grada Poreča-Parenzo je okončati postupak izbora novih članova Savjeta mladih Grada Poreča-Parenzo.

Sredstva potrebna za ostvarenje Odluke:

Za ostvarenje predložene Odluke sredstva su osigurana u Proračunu Grada Poreča-Parenzo. 

